**רוצים הדברה בראש שקט? בחרו מדביר חבר ארגון המדבירים**

מזיקים תברואיים נחשבים לאחד הגורמים המשמעותיים הפוגעים באדם ובסביבה. 80% מאוכלוסיית העולם מאוימת ע"י מחלות המועברות מפרוקי רגליים כגון יתושים, זבובים וקרציות. 17% מכלל המחלות הזיהומיות בעולם נגרמות כתוצאה ממחלות שמועברות ע"י מזיקים תברואיים. תיקנים, נמלים, כמו נמלת האש הקטנה ומכרסמים בסביבת האדם גורמים לפגיעה קשה באיכות החיים, הימצאותם במפעלי מזון או במוצרים אסורה ועלולה לגרום לנזקים כלכליים כבדים. טרמיטים ומזיקים נוספים שתפוצתם מתרחבת משנה לשנה גורמים לפגיעה קשה ברכוש ובתשתיות.

הדברת מזיקים תברואיים או יותר נכון לומר בקרת מזיקים תברואיים מאפשרת קיום סביבה בריאה, מאוזנת, ללא מטרדים ומפגעים הפוגעים באדם ורכושו.

מקצוע ההדברה בישראל מפוקח ומבוקר ע"י המשרד להגנת הסביבה החל משלב ההכשרות, הנפקת רישיונות הדברה, רישוי חומרי הדברה ופיקוח על המדבירים.

מלבד הגבלת העיסוק בהדברה תברואית והחוקים וההוראות המחייבות, בקרת מזיקים מצריכה ידע רב וניסיון. ישנן המלצות לקהל הרחב למניעה וטיפול במזיקים הניתנות לביצוע על ידי כל אחד, כמו: ניקוש עשבייה בסביבת הבית, סילוק פסולת, ייבוש מים ושמירה על סניטציה כללית, אך ברוב המקרים נדרשת הכוונה והתערבות של בעל מקצוע.

**בישראל כ 2,400 מדבירים בעלי סמכויות שונות, וותק שונה ורמה מקצועית שונה. כיצד תדעו כיצד לבחור את המדביר שלכם?**

דרך אחת היא כמובן ע"י קבלת המלצה אישית מחבר, מכר או בן משפחה. אפשרות אחרת היא ע"י חיפוש באינטרנט, כניסה לאתרים, התרשמות כללית מבעל המקצוע או חברת ההדברה, קריאת המלצות וכו'. אבל ישנה דרך נוספת והיא ללא ספק הכדאית ביותר. הכירו את ארגון מדבירי מזיקים בישראל – הארגון המקצועי היחיד המאגד את המדבירים בישראל. הארגון קיים משנת 1961, עורך הכשרות, השתלמויות והרצאות בנוגע לתחום בטיחות בהדברה, חידושים ושינויים בתחום. חברי הארגון נהנים ממידע עדכני בנוגע לכל תחומי הדברת המזיקים, ייעוץ מקצועי הכשרה מתאימה ועזרה במידת הצורך.

בחירה במדביר שהוא חבר בארגון המדבירים מבטיחה לכם שבחרתם נכון, זו בחירה מושכלת, הגיונית וללא סיכונים.

**מדוע כדאי לוודא שהמדביר שהזמנת חבר בארגון המדבירים? ישנן סיבות רבות וטובות לכך, ריכזנו עבורכם את ארבעת הסיבות העיקריות:**

סיבה ראשונה: בגלל הגב המקצועי – העיסוק בהדברה דורש למידה והתמקצעות תמידיים במגוון תחומים: אנטומולוגיה (חקר החרקים ופרוקי רגליים אחרים), טוקיסיקולוגיה (מדעי הרעלים), בטיחות בעבודה, שמירה על הסביבה, שימוש בציוד ויישום תכשירים. חברי ארגון המדבירים עוברים השתלמויות והדרכות מקצועיות בתחומים אלה לעיתים תכופות. בנוסף החברים זוכים לעדכונים שוטפים ואפשרות לקבל ייעוץ וסיוע בהגדרת מזיקים או סוגיות הקשורות לבקרת מזיקים באמצעות קבוצת הווטסאפ של הארגון ויועצי הארגון.

סיבה שניה: בגלל האתיקה – מקצוע ההדברה התברואית משיק לתחומים רבים ושונים בעיקר בענין בריאות הציבור, לכן מוטלת אחריות גדולה על כתפי העוסקים בבקרת מזיקים הנדרשים לפעול ולנהוג בדרך מקצועית, ראויה ובהתאם לחוקים ותקנות. כל מדביר המעונין להשתייך לארגון המדבירים מחויב לחתום על הקוד האתי של הארגון ולהתחייב לפעול בהתאם לכללי התנהגות מסוימים, חובות אתיות כלפי הציבור והחוק. הקוד האתי מתייחס גם לחובת זהירות והגינות כלפי הלקוח, שמירה על רמה מקצועית והגינות מסחרית.

סיבה שלישית: בגלל המעטפת הבטיחותית והמשפטית – כשאתם מזמינים בעל מקצוע אתם רוצים להיות רגועים ובטוחים שגם אם חס וחלילה תקרה תקלה או יגרם נזק תוכלו לקבל פיצוי הולם על כך. חברי ארגון המדבירים מחזיקים פוליסת ביטוח אחריות מקצועית במיוחד לצורך כך. הפוליסה מבטיחה כיסוי ביטוחי לצד ג' (לכם) בכל מקרה של נזק כתוצאה מטעות או רשלנות מקצועית. בנוסף לכך, לארגון המדבירים יועץ משפטי צמוד המלווה את וועד הארגון וחבריו ומסייע להם בכל סוגיה משפטית או בטיחותית.

סיבה רביעית: בגלל הגב הארגוני – ארגון המדבירים מחויב מצד אחד למדבירים החברים בו, מצד שני חשוב לארגון לשמור על סטנדרט גבוהה, על המקצועיות והאמינות של חברי הארגון כלפי לקוחותיהם. כאשר לקוח מזמין מדביר שהוא חבר בארגון המדבירים הוא יודע שהוא הזמין איש מקצוע המגובה ע"י גב ארגוני. יש לכך משמעויות בשני כיוונים, מצד אחד המדביר עצמו יכול להסתייע ולהתייעץ עם נציגי הארגון בכל סוגיה או קושי הקשורים לעבודת ההדברה, מצד שני, הלקוח יכול לפנות לנציג וועד הארגון באופן יזום ולדווח במידה ולא קיבל מענה מספק מהמדביר או בכל מקרה של בעיה או תקלה. הארגון בוחן ומתייחס לכל פניה שכזאת בכובד ראש.

**כיצד אדע שהמדביר שבחרתי חבר בארגון המדבירים?**חברות בארגון המדבירים מתחדשת מדי שנה. חשוב לבקש מהמדביר להציג תעודה רשמית בתוקף המעידה על חברות בארגון. בנוסף, באתר ארגון המדבירים קיימת רשימה עדכנית של חברי הארגון. אז כדאי להעיף מבט ולוודא שהמדביר שלכם מופיע שם. [לצפייה ברשימה](https://pc-il.org/%d7%90%d7%95%d7%93%d7%95%d7%aa-%d7%94%d7%90%d7%a8%d7%92%d7%95%d7%9f/).